To personer er kørt til tjek på Aalborg Universitetshospital efter de ved 7.30- tiden torsdag morgen var impliceret i et trafikuheld på motorvej E45 ved Svenstrup. Uheldet skete i sydgående retning, hvor der skete sammenstød mellem to biler. Der er endnu ikke yderligere oplysninger om uheldet. Kort tid efter skete der et nyt færdselsuheld på E45. Denne gang i sydgående ved Humlebakken. Også her var to biler impliceret, og meldingen fra Nordjyllands Politi ved 8-tiden er, at begge biler holder i nødsporet, hvorfor der blev opfordret til at køre forsigtigt på strækningen. Ingen personer er kommet til skade i forbindelse med det uheld.

Opsummering:
Inden for blot en time kom der meldinger om to uheld i morgentrafikken på motorvej E45 torsdag.